8.9.2023.
7.2.10.3.
HR
Službeni list Europske unije
L 222/459
O d g o vo r n o s t i u p r a v i te l j a i n f r a s t r u k t u r e i ž e l j e z n i č ko g p r i j ev o z n i k a
7.2.10.3.1.
O d g o v o r n o s t i u p ra v i t e l j a i n f ra s t r u k t u re U slučaju da se utvrdi da je utjecaj jedne od pogrešaka opisanih u točki 7.2.10.1. neprihvatljiv na mreži upravitelja infrastrukture, on, na temelju podataka koje su prethodno dostavili proizvođači opreme koja se ugrađuje u vozilo putem upitnika ERA-e, utvrđuje koja vozila ERTMS-a koja su ovlaštena za prometovanje na njegovoj mreži ili će ovlaštenje tek dobiti nisu provela rješenje kojim se ublažava problem interoperabilnosti ili sigurnosti uzrokovan pogreškom u specifikaciji.
U slučaju znatnog utjecaja na postojeća vozila koja prometuju na njegovoj mreži, o čemu izvješćuju proizvođači u vozilu (uz potporu operatera), upravitelj infrastrukture može dobrovoljno odlučiti razmotriti provedbu privremenih mjera za smanjenje rizika na pruzi kako bi se postojećim vozilima olakšao nastavak rada dok se ne provedu ispravci pogrešaka u vozilu.
Upravitelj infrastrukture mora u relevantnom parametru RINF-a (32) zabilježiti koji se ispravci pogrešaka primjenjuju (tj. pogreške koje sprečavaju normalno prometovanje na mreži) za vozilo.
To se registrira najkasnije 12 mjeseci nakon stupanja na snagu TSI-ja ili se registrira u slučaju nove ugradnje ili modernizacije na pruzi unutar njegove mreže.
Za obuhvaćene pružne podsustave ERTMS-a upravitelji infrastrukture moraju primijeniti relevantne ispravke pogrešaka na pružnom sustavu čime se usklađuje prometno-upravljački i signalno-sigurnosni podsustav u vozilu s TSI-jem (uključujući primjenu ispravljanja pogrešaka u vozilu) kako bi pružio uobičajenu uslugu, u skladu s dodatkom B (tablicom B2) ovog TSI-ja za prometno-upravljački i signalno-sigurnosni podsustav.
Ako je primjenjivo, taj upravitelj infrastrukture ažurira postojeći tip provjere kompatibilnosti ETCS-a i radijskog sustava (ESC/RSC) (tj. to neće uzrokovati izradu novog tipa ESC-a/RSC-a).
7.2.10.3.2.
O d g o v o r n o s t i ž e l j e z n i č k i h p r i j e v o zn i k a Željeznički prijevoznici uspoređuju ispravke pogrešaka zabilježene u RINF-u za područje uporabe vozila s prethodno dostavljenim podacima kako je opisano u točki 7.2.10.1. kako bi utvrdili potrebne ispravke pogrešaka koje treba provesti u vozilima.
Za obuhvaćene podsustave ERTMS u vozilu, željeznički prijevoznici uz pomoć proizvođača u vozilu primjenjuju neophodne ispravke pogrešaka u podsustavima prometno-upravljačkog i signalno-sigurnosnog podsustava u vozilu u skladu s Dodatkom B (Tablica B1.1) ovog TSI-ja za prometno-upravljački i signalno-sigurnosni podsustav.
7.3.
Posebna provedbena pravila za RMR
7.3.1.
Pružna oprema
7.3.1.1.
Ugradnja sustava GSM-R ili FRMCS obvezna je za: (1)
nove ugradnje radiokomunikacijskog dijela pružnog prometno-upravljačkog i signalnosigurnosnog podsustava; ako je FRMCS prvi radijski sustav razreda A na nekoj pruzi, moraju se poštovati uvjeti u točki 7.3.1.3.;
(2)
modernizaciju radiokomunikacijskog dijela pružnog prometno-upravljačkog i signalnosigurnosnog podsustava koji je već u uporabi te kojim se mijenjaju funkcije ili radne značajke podsustava.
To ne uključuje promjene koje se smatraju nužnima radi smanjivanja sigurnosnih nedostataka pri postavljanju naslijeđene opreme;
(3)
provedbu ETCS-a razine 2, koja zahtijeva podatkovnu radijsku komunikaciju;
(4)
provedbu sustava ETCS razine 1 s radijskom točkom prijema podataka za koju je potrebna podatkovna radijska komunikacija GSM-R-om.
(32) Izvješće o mreži može se koristiti kao alat ako RINF još nije nadograđen za obavješćivanje o toj promjeni.